สวัสดีค่ะ ฉีดยาคุมมาประมาณ1ปีแล้วค่ะประจำเดือนไม่มาเลยตั้งแต่ฉีดเข็มเเรกหลังคลอดจนถึงตอนนี้ลูกได้1ขวบแล้วแต่พอมาเดือนนี้มีเลือดออก จะครบกำหนดฉีดอีกวันที่25 พ.ค ค่ะ อยากทราบว่าเกิดจากอะไรค่ะ
สวัสดีค่ะ การใช้ยาคุมแบบฉีดคุมกำเนิดไม่ว่าจะเป็นทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยการใช้ยาคุมแบบฉีด โดยเฉพาะอย่างยิ่งแบบทุก 3 เดือนที่มักจะเป็นฮอร์โมนเดี่ยว อาจทำให้ประจำเดือนมาไม่สม่ำเสมอหรือไม่มา หรือทำให้เลือดออกผิดปกติทางช่องคลอดแบบคาดเดาไม่ได้ ซึ่งจากที่กล่าวมาน่าจะเป็นผลข้างเคียงจากการฉีดยาคุมมากที่สุดถ้าไม่สบายใจ อาจแจ้งให้แพทย์ที่ดูแลทราบก่อนฉีดยาครั้งต่อไป เพื่ออาจมีการตรวจร่างกายเพิ่มเติมหรือตรวจยืนยันการตั้งครรภ์ก่อนที่จะมีการฉีดยาครั้งต่อไปได้